มีอาการมือแห้งเป็นเป็นจุดๆวงๆ หนังกำพร้าแห้งเป็นสะเก็ดหลุดลอก มีอาการเจ็บแสบไม่คัน เป็นมาประมาณ1เดือน ไปหาผิวหนังเขาบอกไม่เป็นอะไรมาก แต่ก็ยังไม่หายซักทีครับ คุณช่วยบอกหน่อยครับกังวลว่าเขาจะเป็นอะไรเพราะตัวเขาเป็นเบาหวานแผลหายยากอยู่แล้วด้วยครับ
สวัสดีค่ะ อาการมือแห้งเป็นจุดๆวงๆ มีสะเก็ดหลุดออก เจ็บแสบ อาจจะเกิดจาก ผื่นผิวหนังอักเสบจากการแพ้สัมผัสสารที่แพ้ต่างๆเช่นสบู่ โลชั่น หรือสารที่ก่อให้เกิดการระคายเคืองเช่นน้ำยาล้างจาน น้ำยาซักผ้า หรือเป็นผื่นผิวหนังอักเสบจากภูมิแพ้ผิวหนังเอง อาจมาด้วยตุ่มน้ำใสตามมือได้ หรือเป็นการติดเชื้อเช่นกลุ่มเชื้อไวรัส เช่นหูด การติดเชื้อราที่อาจมาเป็นขุยๆร่วมกับตุ่มน้ำเล็กๆได้เช่นกัน หรือบางรายอาจเกิดจากการที่มือแห้งจากการล้างมือบ่อยเกินไปสาเหตุที่พบบ่อยคือการล้างมือบ่อยเกินไป กับการสัมผัสสารที่ทำให้เกิดการระคายขึ้นมา ไม่ว่าจะเป็นสบู่ น้ำยาล้างจาน น้ำยาซักผ้าในเบื้องต้น แนะนำการไม่สัมผัสหรือแช่น้ำนานๆที่มือ ถ้าต้องทำงานที่สัมผัสน้ำให้พยายามใส่ถุงมือป้องกันเอาไว้ ไม่ล้างมือบ่อยเกินความจำเป็น หลังล้างมือ ต้องทาครีมให้ความชุ่มชื้นตามไปทันที หลีกเลี่ยงการสัมผัสสารทื่กระตุ้นให้มีอาการมากขึ้นและควรกลับไปพบแพทย์ถ้าอาการไม่ดีขึ้นหลังปรับพฤติกรรมแล้ว ทายาที่แพทย์ให้มาแล้ว ร่วมกับมีตุ่มที่ลุกลาม เจ็บมาก คันมากร่วมด้วย